Di vile Tempel und Ashram vo Rishikesh liget uf baidne Flussufer und werdet dör  e Fuessgängerbrugg verbunde. I de Oobedämmerig werd am Triveni Ghat jede Tag e Gangaarati (Vereerig vo de Ganga) döregfüert, hüüfig mit Prominente. Entlang vom Fluss lebet i de Wälder vill Sadhu und Sannyasin (Askete und Mönch) und z Lakshman Jhula, wo e zwaiti Fuessgängerbrugg isch, hets en Underkumpft för Wandermönch.